Vyrk i samarbeid med KLIMA+

**Vyrk tegnet i høst en intensjonsavtale med KLIMA + huset som har etablert seg i gamle bankbygningen på Tingvang.**

«Rein Naturglede» er deres visjon, og sammen med kommunen, arkitekter, entreprenører og utbyggere skal vi sammen teste ut nye ideer og løsninger for en mer bærekraftig framtid.

Her skal det deles kunnskap og erfaringer for å fremme vekst av lokale ressurser og gode miljøvennlige løsninger for fremtiden.

Vyrk sitt bidrag i denne prosessen vil ligge i materialbruk og materialtransport i byggefase. Vi er en lokal bedrift med stort fokus på miljø i alle ledd av produksjonen. Kortreiste materialer har mange fordeler i seg selv. Samtidig er prosessen med å utvikle et eget bærekraftpanel godt i gang.

Vi håper kommunen i framtiden vil satse mer på sine lokale bedrifter både med henhold til arbeidsplasser, miljø og satsing på nytenkning.

Dette ser ut til å være et bra sted å starte.

Vi tror på et nyttig og fint samarbeid hvor flere aktører henger seg på veien videre.

Her er link til Klima + sin side hvor du kan lese mer om satsingen og deres visjon. Klima+ - Øystre Slidre kommune (oystre-slidre.kommune.no)

Kan melde om fine lokaler og god utsikt over fjord og fjell her i fra 2. etasjen på Tingvang.

Dette tror vi blir knakende bra!